Publicades les bases del Concurs Fotogràfic i de Relats breus de la UPG
07 febrer 2020

## Publicades les bases del Concurs Fotogràfic i de Relats breus de la UPG07 febrer 2020Última actualització: 14 juliol 2025

![](../gestion/img/Concurs-fotografia-i-relat-breu-UPG.jpg)  
  

El **regidor delegat de Cultura, Nahuel González,** acompanyat de la **monitora de Fotografia de la Universitat Popular de Gandia (Upg), Ana Amesti** i la representant de **l’associació Amics de la Upg, l’escriptora i poeta Adriana Serlik**, han presentat aquest matí les bases del III Concurs Fotogràfic “Mira Gandia!” i del 11é Concurs de Relats Breus, que organitza el Departament de Cultura, a través de la Upg, amb la col·laboració d’Amics de la Upg.

**III Concurs Fotogràfic UPG “Mira Gandia!”**

Amb la finalitat d’estimular i premiar econòmicament uns projectes fotogràfics que siguen capaços de mostrar el valor patrimonial, tant el paissatgístic com el cultural i artístic, de la ciutat i el seu entorn. Si en les dues primeres convocatòries el tema del concurs feia referència als valors immobles patrimonials, enguany la mirada s’ha centrat en el patrimoni natural i paisatgístic del nostre entorn. Horta, muntanya, marjal i mar formen paisatges singulars que, junt amb les zones verdes urbanes, ens proporcionen una rica varietat de fauna i flora, barrancs, boscos, tossals, o coves. Un bast patrimoni que s’enriqueix, a més, per les variacions espectaculars que poden produir els canvis d’estació.

_“La UPG porta 35 anys formant aficionats a la fotografia perquè a més de les imprescindibles tècniques, càmeres o formes d’edició, eduquen la  sensibilitat de la mirada, que aprenguen a saber copsar tot allò que els envolta amb ulls fotogràfics.  El procés d’aprenentage a la UPG considera igualment important que els alumnes tinguen oportunitats com la d’este certamen per mostrar el que han aprés i formar part activa de la vida cultural i social de la ciutat”,_ ha explicat González.  

Podran participar-hi **tots els aficionats a la fotografia** que siguen:

*   _a_) Alumnes i exalumnes dels cursos de fotografia UPG.
*   _b_) Aficionats en general.

Les obres seran individuals. Cada autor podrà presentar un màxim de tres obres. Es valorarà la qualitat artística i el valor documental de les imatges. Totes les fotografies hauran de ser originals, no premiades ni publicades en cap altre concurs i estar lliures de drets que puguen tindre tercers.

El termini d’admissió de les obres serà del 3 de febrer al 25 de març de 2020**.**

Per a cadascuna de les categories, s’estableixen els premis següents:  

**(A)** **Alumnes** 

*   **1r Premi UPG,**valorat en 150 €
*   **2n Premi UPG,**valorat en 100 €
*   **Accèssit**: un llibre de fotografia.

**(B) : Aficionats en general**

*   **1r Premi Amics de la UPG,**valorat en 150 €
*   **2n Premi Amics de la UPG,**valorat en 100 €
*   **Accèssit**: un llibre de fotografia

Amb les fotografies seleccionades es realitzarà una exposició del 3 al 26 d’abril a la Sala Tossal (edifici Universitat, Carrer Tossal, 8).

El lliurament de premis es realitzarà el **dia 5 de juny**, durant l’acte de fi de curs de la UPG, que tindrà lloc a la **Sala Tossal (edifici Universitat, Carrer Tossal, 8)** 

Bases completes: [https://universitatpopulargandia.blogspot.com/p/bases-ii-concurs-fotografic-upg-2019.html?fbclid=IwAR1h4ajraW1csjGX6wfgPrHF-ZZZmcRAZVEbMxJSiTIjjxZhm-IwTYviw7E](https://universitatpopulargandia.blogspot.com/p/bases-ii-concurs-fotografic-upg-2019.html?fbclid=IwAR1h4ajraW1csjGX6wfgPrHF-ZZZmcRAZVEbMxJSiTIjjxZhm-IwTYviw7E)

**XI Concurs de Relats Breus UPG**

Per la seua banda, Serlik ha presentat les bases del XI Concurs de Relats Curts de la UPG:

S'estableixen dues categories:

1.  **a)** Al millor relat en castellà.
2.  **b)** Al millor relat en valencià. 

El relat ha de tractar sobre el **canvi climàtic** des de qualsevol dels seus aspectes: social, polític, mediàtic, ambiental, etc.. Poden estar escrits en valencià o en castellà i han de ser originals, inèdits, no premiats i no han d'haver sigut presentats en altres certàmens en les mateixes dates. 

Podrà participar-hi qualsevol persona major de 16 anys que ha sigut o és alumna de la UPG o que estiga empadronada a Gandia o qualsevol poble de la Safor.

El termini de presentació és del 10 de març al 10 de maig de 2020.

Els relats seleccionats podran ser publicats a proposta del Jurat. En aquest cas els autors hauran de cedir els drets d'autor dels relats a l'entitat editora.

Els premis es faran públics el dia 5 de juny de 2020 en l'acte de fi de curs de la UPG.

Els guanyadors/es de cadascuna de les seccions rebran 150 Euros i una figura commemorativa original.

Bases completes: [https://universitatpopulargandia.blogspot.com/p/bases-ix-concurs-de-relats-breus-upg.html](https://universitatpopulargandia.blogspot.com/p/bases-ix-concurs-de-relats-breus-upg.html)